Popis
Po nejakej dobe používania zálesáckej stoličky z látky som sa rozhodol, že ušijem takú stoličku z kože. Ušil som ich niekoľko a všetky sa predali a jedna dokonca išla pre občianske združenie, ktoré ju chcelo ako dar pre jedného nášho ministra. Tak možno na nej niekto práve sedí v parlamente. 🙂 Princíp je jednoduchý. Stolička je zložená v malom trojuholníku takže sa zmesti do batožiny a nezavadzia alebo sa dá pripnúť na batoh, opasok, brašňu, atď. So sebou nosíte len sedaciu časť stoličky. Nohy si vyrobíte jednoducho z nejakého suchého konára z ktorého si narežete tri rovnako dlhé tyče, podľa možnosti čo najrovnejšie. Podľa dĺžky tyčí si regulujete aj výšku sedenia. Tyče sa zviažu šnúrkou, ktorou je stolička v zloženom stave zviazaná. Jednoduché, ľahké a účelné. Rada na záver: tyče vždy na koncoch nožom zaoblite aby po odrezaní nemali ostré hrany. Časom by takéto hrany mohli stoličku poškodiť aj napriek tomu že je ušitá z kože.